અમદાવાદ, 29 ઓક્ટોબરઃ આત્મા ગામડાનો, સુવિધા શહેરની. વડાપ્રધાન નરેન્દ્ર મોદીનું છે આદર્શગામનું સ્વપ્ન. આંતરમાળખાકીય સુવિધા, જળવયવસ્થાપન, સ્વચ્છતા અને માનવીના ઉચ્ચ વિચારોને પ્રોત્સાહન મળે તેવું ગામ સાચા અર્થમાં આદર્શ ગામ બને. બોટાદ જિલ્લાના ગઢડા તાલુકાનું ઉગામેડી ગામ જનતા જનાર્દનની સક્રિય ભાગીદારી, દાતાઓના આર્થિક સહકાર અને કેન્દ્ર તથા રાજય સરકારની વિવિધ યોજનાઓના સંપુર્ણ સહકારથી આગામી દિવસોમાં આદર્શ ગામ બનવા જઇ રહ્યું છે.